ມາເລເຊຍ ອອກຄຳສັ່ງ ໃຫ້ຊອກຫາ ແລະກູ້ໄພ ອົບພະຍົບ ທາງເຮືອ
ກອງທັບເຮືອມາເລເຊຍ ໄດ້ຮັບຄຳສັ່ງ ໃຫ້ຊອກຫາ ແລະກູ້ໄພ ພວກອົບພະຍົບ ໂຣຮິງຢາ ແລະບັງກລາແດັສ ທີ່ຫລົບໜີມາທາງເຮືອ ຈາກ​ການຖືກ​ປະຫັດປະຫານ ໃນມຽນມາ.
ມາເລເຊຍ ໄດ້ອອກຄຳສັ່ງໃຫ້ກອງທັບເຮືອ ເລີ້ມຊອກຫາພວກ ອົບພະຍົບທາງເຮືອ ຊຶ່ງເປັນການເຄື່ອນໄຫວຢ່າງເປັນທາງ ການເທື່ອທຳອິດ ໃນການຊ່ວຍຊາວມຸສລິມໂຣຮິງຢາຫລາຍ ພັນຄົນ ທີ່ຖືກປະຫັດປະຫານ ແລະພວກອົບພະຍົບເສດຖະ ກິດບັງກລາແດັສ ທີ່ເຊື່ອວ່າ ຍັງລ່ອງລອຍຢູ່ໃນທະເລນັ້ນ ນາຍົກລັດຖະມົນຕີມາເລເຊຍ ທ່ານ Najib Razak ກ່າວຢູ່ ໃນສື່ສັງຄົມໃນວັນພະຫັດວານນີ້ວ່າ “ພວກເຮົາຕ້ອງປ້ອງກັນ ບໍ່ໃຫ້ມີການສູນເສຍຊີວິດ” ການເຄື່ອນໄຫວນີ້ ມີຂຶ້ນນຶ່ງມື້ ຫລັງຈາກມາເລເຊຍ ແລະອິນ ໂດເນເຊຍ ໄດ້ອ່ອນຂໍ້ຮັບເອົາການກົດດັນຂອງນາໆຊາດ ແລະຕົກລົງສະໜອງທີ່ຢູ່ອາໄສ ຊົ່ວຄາວ ແກ່ບັນດາຜູ້ຊາຍ ຜູ້ຍິງ ແລະເດັກນ້ອຍ ທີ່ໝົດຫວັງ ຈົນກວ່າວ່າ ການແກ້ໄຂຢ່າງ ຖາວອນໄດ້ຖືກພົບເຫັນ ກ່ອນໜ້ານີ້ ປະເທດທັງສອງພ້ອມດ້ວຍປະເທດໄທໄດ້ປະຕິເສດ ບໍ່ຍອມໃຫ້ການຊ່ວຍເຫລືອແກ່ຊາວອົບພະຍົບ ເກືອບ 3,000 ຄົນ ໃນອັນທີ່ຮ້ອງວ່າ ອົບພະຍົບທາງເຮືອ ໄດ້ຖືກກູ້ໄພຫລືໄດ້ເຂົ້າໄປເຖິງ ຝັ່ງຂອງມາເລເຊຍ ອິນໂດເນເຊຍແລະໄທ ແຕ່ບັນດາກຸ່ມປົກປ້ອງ ສິດທິມະນຸດເຕືອນວ່າ ອີກຫລາຍພັນຄົນ ຍັງພາກັນຕົກຄ້າງ ແລະພວມຈະໝົດອາຫານ ແລະນໍ້າ ຢູ່ກາງທະເລ ປະເທດໄທ ຍັງສືບຕໍ່ປະຕິເສດ ບໍ່ຍອມໃຫ້ການຊ່ວຍເຫລືອແກ່ຊາວອົບພະຍົບ ປະມານເຄິ່ງນຶ່ງຂອງຊາວອົບພະຍົບ ທີ່ຢູ່ໃນເຮືອເຊື່ອວ່າ ເປັນຊາວມຸສລິມໂຣຮິງຢາ ຫລົບ ໜີຈາກການປະຫັດປະຫານ ແລະຄວາມຮຸນແຮງຢູ່ໃນມຽນມາ ທີ່ສ່ວນໃຫຍ່ເປັນຊາວພຸດ ນັ້ນ ບັນດາເຈົ້າໜ້າທີ່ໃນ ມຽນມາ ອ້າງເຖິງບັນດາສະມາຊິກສາສະໜາກຸ່ມນ້ອຍນີ້ວ່າເປັນ “ຊາວເບັງກາລີ” ຊຶ່ງເປັນການກ່າວຫາແບບມີເງື່ອນງຳວ່າເຂົາເຈົ້າເປັນອົບພະຍົບທີ່ຜິດ ກົດໝາຍຈາກ ບັງກລາແດັສ ທີ່ເປັນເພື່ອນບ້ນ ເຖິງແມ່ນວ່າເຂົາເຈົ້າໄດ້ຢູ່ໃນມຽນມາ ມາໄດ້ຫລາຍເຊັ່ນຄົນແລ້ວກໍຕາມ